ਅਨੰਦ ਮੋਹਨ ਜੁਤਸ਼ੀ ਗੁਲਜ਼ਾਰ ਦੇਹਲਵੀ
ਅਨੰਦ ਮੋਹਨ ਜੁਤਸ਼ੀ ਗੁਲਜ਼ਾਰ ਦੇਹਲਵੀ (ਉਰਦੂ : آنند موہن زتشی گلزار دہلوی ; ਹਿੰਦੀ:आनंद मोहन जुत्शी गुलजार देहलवी ) (7 ਜੁਲਾਈ 1926 - 12 ਜੂਨ 2020) ਇੱਕ ਭਾਰਤੀ ਉਰਦੂ ਕਵੀ, ਵਿਦਵਾਨ, ਅਤੇ ਪੱਤਰਕਾਰ ਸੀ। ਪੁਰਾਣੀ ਦਿੱਲੀ ਦੀ ਗਲੀ ਕਸ਼ਮੀਰੀਆਂ ਵਿੱਚ ਪੈਦਾ ਹੋਇਆ। ਉਸ ਨੂੰ ਭਾਰਤ ਦੇ ਉਪ ਰਾਸ਼ਟਰਪਤੀ ਦੁਆਰਾ ਉਸ ਦੇ 91 ਵੇਂ ਜਨਮਦਿਨ 'ਤੇ ਉਰਦੂ ਕਵਿਤਾ ਵਿੱਚ ਪਾਏ ਯੋਗਦਾਨ ਲਈ ਸਨਮਾਨਿਤ ਕੀਤਾ ਗਿਆ ਸੀ। ਉਸਨੇ ਆਪਣਾ ਜੀਵਨ ਉਰਦੂ ਦੀ ਸੇਵਾ ਲਈ ਸਮਰਪਿਤ ਕਰ ਦਿੱਤਾ ਜਿਸਦੇ ਲਈ ਉਸਨੂੰ ਵੱਖ ਵੱਖ ਸ਼ਖਸੀਅਤਾਂ ਨੇ ਸਨਮਾਨਿਤ ਕੀਤਾ। ਉਸਨੇ ਪਹਿਲੇ ਉਰਦੂ ਵਿਗਿਆਨ ਮੈਗਜ਼ੀਨ, ਸਾਇੰਸ ਕੀ ਦੁਨੀਆ ਦਾ ਸੰਪਾਦਨ ਕੀਤਾ, ਜੋ 1975 ਵਿੱਚ ਸ਼ੁਰੂ ਕੀਤਾ ਗਿਆ ਸੀ।